Diari Oficial de la Generalitat Valenciana


Sumari del DOGV 6083, del 20-08-2009 (2009/9154)

Informació pública de l'alternativa tècnica del Programa d'Actuació Integrada Avinguda la Plana, de sòl urbà residencial d'Orpesa, per gestió directa, que inclou projecte de reparcel·lació i proposició juridicoeconòmica.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6083

Data del DOGV
:   20-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9154


Data del document
:   06-07-2009

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa
    * pla d'urbanisme
    * administració local

Informació pública de l'alternativa tècnica del Programa d'Actuació Integrada Avinguda la Plana, de sòl urbà residencial d'Orpesa, per gestió directa, que inclou projecte de reparcel·lació i proposició juridicoeconòmica. [2009/9154]  
El Ple de l'Ajuntament d'Orpesa, en la sessió extraordinària de data 29 de juny de 2009, ha acordat:  
Primer. Optar pel procediment de gestió directa per al desenrotllament i l'execució de l'alternativa tècnica del Programa d'Actuació Integrada Avinguda la Plana, de sòl urbà residencial d'Orpesa, que inclou projecte de reparcel·lació i proposició juridicoeconòmica, de conformitat amb els articles 118.1 i 128.1 de la Llei 16/2005, de 30 de desembre, de la Generalitat, Urbanística Valenciana (LUV), i concordants del Reglament d'Ordenació i Gestió Territorial i Urbanística (ROGTU).  
Segon. Sotmetre a informació pública i tràmit d'audiència als interessats, durant el termini d'un mes, la documentació integrant de l'alternativa tècnica (projecte d'urbanització i projecte de reparcel·lació) i la proposició juridicoeconòmica, per mitjà de la inserció del present anunci en el Diari Oficial de la Comunitat Valenciana, en un diari d'informació general d'àmplia difusió en el municipi i en la pàgina web municipal. Junt amb la dita documentació s'exposaran al públic els certificats registrals de domini i càrregues de les finques afectades pel procediment reparcel·latori.  
Tercer. Amb anterioritat a l'esmentada publicació, cursar notificació formal i individualitzada als interessats i als que consten com a titulars de drets afectats per l'actuació proposada en la forma establida en la llei.  
Durant l'esmentat termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, els interessats podran consultar la documentació integrant de l'expedient urbanístic en les dependències d'Urbanisme de l'Ajuntament, en horari hàbil de 09.00 a 14.00 hores, i en la pàgina web municipal (), així com formular qualssevol al·legacions que al seu dret convinguen, no pertocant la presentació en competència d'alternatives tècniques ni proposicions juridicoeconòmiques per tractar-se d'un procediment per gestió directa, de conformitat amb el que establix l'article 272 del ROGTU.  
Així mateix, es publicarà un edicte en el Butlletí Oficial de la Província de Castelló amb la relació dels titulars de drets, fent constar expressament que, de conformitat amb el que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, l'esmentat anunci i la relació d'afectats de què s'acompanya servirà d'avís de l'inici del procediment, publicant-se a l'efecte de notificació a aquells interessats que no hagen pogut ser identificats i als titulars de béns i drets desconeguts, així com aquells amb adreça desconeguda o insuficient per a practicar la notificació.   
Orpesa, 6 de juliol de 2009.- L'alcalde: Rafael Albert Roca.